પરાગ શાહના ટીમવર્ક-પ્લાનિંગ બાબત સામે પ્રતિભાવ આપતાં ઘાટકોપર-ઈસ્ટના BJPના વિધાનસભ્ય અને હાઉસિંગ મિનિસ્ટર પ્રકાશ મહેતાએ મિડ-ડે LOCALને કહ્યું હતું કે ‘પહેલાં તો પરાગ શાહ રઈસ છે એટલે નહીં પણ તે એક સંનિષ્ઠ સામાજિક કાર્યકર છે એટલે તેમને BJPમાં પ્રવેશ આપવામાં આવ્યો છે. પરાગ શાહ નરેન્દ્ર મોદી, અમિત શાહ અને દેવેન્દ્ર ફડણવીસના સિદ્ધાંતો અને ઉદ્દેશ ધરાવે છે. પરાગ શાહ નૉન-પૉલિટિકલ, સ્વચ્છ ચરિત્રવાળા, નીતિવાન તથા કર્મવીર છે. તેઓ પોકળ વચનો આપીને નહીં પણ લોકોને તેમનાં સામાજિક કાયોર્થી આકર્ષિત કરી રહ્યા છે. તેમના રાજકારણમાં આવવાથી રાજકારણને એક નવી દિશા મળશે. પરાગ શાહ શુદ્ધ રાજકારણનું પ્રતીક છે. તેમના જેવી વ્યક્તિ ઘાટકોપરના વિકાસ માટે સક્ષમ છે. પરાગ શાહે મિશન પરિવર્તન સાથે ઘાટકોપરના વિકાસનો જે સંકલ્પ લીધો છે એ આવકારદાયક છે.’